澳門10B號巴士

澳門10B巴士係一條由澳巴做緊，由馬場大馬路來回殷皇子馬路嘅循環巴士線。

背景
1994年，10B由澳巴成立，由關閘來回港澳碼頭，行經黑沙環同漁翁街，以應付10號提供唔到黑沙環來回關閘嘅服務。

1997年7月，延長到南灣，來回都維持兜入去港澳碼頭。

2011年8月1號，新巴士營運模式正式實行，呢條線判咗畀維澳蓮運嚟做。

2013年10月2號，維澳蓮運申請破產，呢條線由交通事務局暫時接管九個月。

2014年7月1號，呢條線由澳門新時代公共汽車股份有限公司接手嚟做。

2016年11月5號，因為重整祐漢區巴士站分佈，去南灣方向取消停靠「看台街/中銀」、「祐漢公園」巴士站。

2016年11月18號，因應路面實際情況同客流，安排部分班次，以跳站形式嚟行，如果關閘周邊馬路塞車嚴重嗰時，由關閘總站開出之後改行其他唔塞嘅馬路，跳到「東北大馬路/廣華」站之後續返原線嚟行，維持返之後嘅班次穩定。

2016年12月10號，調整外港碼頭嘅一段行程，去關閘方向，響「高美士/馬六甲街停車場」站之後，唔停「外港碼頭」站同「友誼馬路/行車天橋」站，加停「回力」站，經友誼大馬路之後按原線嚟行。為咗加快巴士效率，頭班車起改行祐漢第六街、拱形馬路之後直接去巴波沙大馬路，唔停「長壽馬路」站同「看台街/騎士馬路」站，加停新整嘅「祐漢第六街」站。重有呢次調整重會將「祐漢市場街」站搬後到永華街僑光大廈周圍，重改名做「永華街」站。

2017年4月22號，去東方明珠方向：響「水塘北角/勞工事務局」之後，因為停完「慕拉士/發電廠」站，出站要跨三條轉轉右入東北大馬路造成危險，所以唔停「慕拉士/發電廠」站同「東北大馬路/海濱」站，加停新整嘅「東北大馬路/南澳」站。

2017年8月19號，去關閘方向，響「中區/殷皇子馬路」站之後，唔停「亞馬喇前地」站，加停「葡京酒店」站。

2017年8月23號，颱風天鴿襲澳，關閘地下巴士總站受到嚴重風暴潮破壞，呢條線終點站一度要搬去祐漢第二街。

2017年9月25號，位於馬場大馬路近信達廣場嘅巴士站正式啟用，呢條線改喺呢個站落客，上客站點改喺「永定街」。

2017年9月30號，位於馬場大馬路近信達廣場嘅巴士站正式命名為「馬場大馬路」巴士站。本路線改喺呢個站上落客。

2018年8月1號，呢條線改返由澳巴去做。

2018年10月27號起，「高美士/何賢公園」站改名為「高美士/利澳」站。

2019年7月27號起，多個巴士站開始改名：
「旅遊活動中心」站改名為「金蓮花廣場」站。
「十月一日前地」站改名為「十月一號前地」站。

2021年1月1號起，為配合新巴士合同實施，呢條線更新目的地資訊，由「南灣」改名為「殷皇子馬路」。

用車
宇通ZK6115HG1
宇通ZK6118HGE

走線

車費
全程車費：澳門幣六蚊。
用澳門通全民卡，只係扣三蚊，其餘由政府畀。
用澳門通學生卡，只係扣一個半，其餘由政府畀。
用澳門通長者卡，免費，由政府畀。
用澳門通殘疾卡，免費，由政府畀。
澳門通IC卡月票適用。

服務

停站

意外
2007年11月9號，澳巴10號一架日野大巴，響關閘總站失控，先撞向前面另一架澳巴10B五洲龍大巴，之後再向右撞到一幅牆先停低；被撞嘅另一架澳巴大巴又向前撞向前面一架新福利3A大巴。肇事失控嘅巴士擋風玻璃爛嗮同車身嚴重凹咗，而被撞嘅澳巴大巴一邊擋風玻璃飛咗出嚟，車身嚴重凹咗，而新福利大巴就輕輕爛咗。

2009年9月26號，澳巴10B一架五洲龍FDG6920G型巴士，懷疑跟車太貼，響外港客運碼頭發財巴停泊區對開撞到一架新福利3號大巴。肇事澳巴車頭凹咗，右邊擋風玻璃爛咗，而新福利巴士車尾亦都凹咗。事故入面，澳巴車上一個女乘客口部受傷。

攷

澳門巴士線一覽
澳門巴士轉乘服務
澳門巴士車費優惠計劃

拎
澳門公共汽車股份有限公司

10B